Т1елхаг Шемалан ха карахь долуш, яккхийн тоьпаш т1ехь йолу оьрсийн полк шен куьйга к1ел йолуш, наггахь ша Шемалан куьйга-метта стаг ву а олуш д1анисвелла ваьлла вара. Ткъа х1инца и дерриг лара а ца лоруш, Маккара веанчу Эпенда-Хьаьжей, суьйлашна юкъахь лакхара жа1у аьлла ц1е а тиллина волчу Дибир-Махьмей, кхечаьрга а ла а доьг1на, ша наибан декхарех мукъавитар ца ладеллера яхь йолуш къонах волчу Т1елхаге. Иза шен лаамехь, Г1еза –Мохьмад имам волуш дуьйна Дег1астана а вахана, кхарна т1аьхьа а х1оьттина, оьрсех леташ лелаш вара.